Bybelskool » Esra
Dit wil voorkom asof Esra so besig was met praktiese reëlings rondom die funksionering van die tempel asook die vestiging van goeie verhoudings met die regeerders van die Wes-Eufraat – moontlik moes hy ’n paar keer reis in dié tyd – dat die situasie op grondvlak rondom godsdienstig-gemengde huwelike hom ontgaan het. Ons lei dit af uit die feit dat hierdie gebeure volgens Esra 10:9 in die 9de maand van 458 v.C. plaasvind, terwyl hy al in die 5de maand van dié jaar daar aangekom het (Esr. 7:8). Hy word eers bewus van die problematiek ná 4 maande in Jerusalem.
Hoofstuk 8 bevat drie perikope wat:
die mense lys wat saam met Esra teruggekeer het na Jerusalem – 8:1-14,
die werwing van ’n klomp Leviete om saam te gaan – 8:15-20 en
die reis na en aankoms in Jerusalem – 8:21-36.